ΓΡΑΠΤΗ ΕΡΩΤΗΣΗ E-1787/01

υποβολή: Ilda Figueiredo (GUE/NGL) προς την Επιτροπή

(19 Ιουνίου 2001)

Θέμα: Η βιομηχανία κεραμικών στην Πορτογαλία

Σε διάφορες περιοχές της Πορτογαλίας και ιδίως στις περιοχές Barcelos, Alcobaa/Caldas da Rainha και Aveiro/gueda, λειτουργούν αντιπροσωπευτικές μονάδες παραγωγής ειδών κεραμικής για οικιακή και διακοσμητική χρήση που αντιμετωπίζουν δυσκολίες, ιδίως οι μικρές και πολύ μικρές οικογενειακές επιχειρήσεις.

Στην περιοχή Barcelos. η κατάσταση είναι ιδιαίτερα σοβαρή αφού η κρίση που επικρατεί εκεί, επιδεινώνεται από το 1995 με μείωση της παραγωγής λόγω του κατακλυσμού της εσωτερικής και κοινοτικής αγοράς με προϊόντα από τρίτες χώρες, ιδίως από την Κίνα.

Σε έκθεσή της με ημερομηνία 14 Φεβρουαρίου 2001, η Επιτροπή προέβη σε αξιολόγηση της κατάστασης όσον αφορά την εφαρμογή των μηχανισμών ποσόστωσης και παρακολούθησης των (μη κλωστοϋφαντουργικών) προϊόντων προέλευσης Λαϊκής Δημοκρατίας της Κίνας, προτείνοντας την πλήρη κατάργησή τους στις 31 Δεκεμβρίου 2004,ποβάλλοντας αυτές τις προτάσεις στα πλαίσια των διαπραγματεύσεων που διεξάγονται για την προσχώρηση της Κίνας στον ΠΟΕ.

1. Η Επιτροπή θεωρεί άραγε συμβατά τα μέτρα που ανακοίνωσε στην έκθεσή της με την ανάγκηλοποίησης της οικονομικής και κοινωνικής συνοχής και της διατήρησης της απασχόλησης στην Ευρωπαϊκή Ένωση·

2. Ποιο μέσο, ιδίως χρηματοδοτικού χαρακτήρα, εξετάζεται για την παροχή βοήθειας για την έγκαιρη μεταστροφή της πορτογαλικής βιομηχανίας κεραμικών προκειμένου να αποτραπεί η πλήρης διάλυσή της, λαμβάνονταςπόψη ότι η Πορτογαλία είναι το κράτος μέλος της ΕΕ που αντιμετωπίζει τα σοβαρότερα οικονομικά και κοινωνικά προβλήματα·

Ααπάντηση του κ. Lamy εξ ονόματος της Επιτροπής

(6 Σεπτεμβρίου 2001)

Η Κοινότητα αποτελεί τη σημαντικότερη εμπορική ζώνη παγκοσμίως και δεσμεύεται συνεπώς από τις διεθνείςποχρεώσεις της. Δεδομένου ότι δεν επιτρέπονται ποσοστώσεις στο πλαίσιο των κανόνων του

Παγκόσμίου Οργανισμού Εμπορίου (ΠΟΕ), οι ποσοστώσεις κεραμικών προϊόντων πρέπει να έχουν καταργηθεί όταν η Κίνα προσχωρήσει στον ΠΟΕ. Ωστόσο, η Επιτροπή διαπραγματεύτηκε για τα προϊόντα αυτά μεταβατική περίοδο έως την 1η Ιανουαρίου 2005, κατά την οποία οι ποσοστώσεις θα ισχύουν (με αύξηση 15 % ανά έτος). Το άνοιγμα της κοινοτικής αγοράς δεν θα πραγματοποιηθεί συνεπώς παρά μόνο σταδιακά. Η πλήρης κατάργηση των εναπομεινουσών κοινοτικών ποσοστώσεων σε σχέση με την Κίνα θα αντιστοιχεί στην παράλληλη κατάργηση των ποσοστώσεων που εφαρμόζει η Κίνα. Η διαδικασία αυτή θα είναι λοιπόν προς αμοιβαίο συμφέρον των δύο εταίρων.

Στην αξιολόγηση των επιπτώσεων της ελευθέρωσης του εμπορίου πρέπει να λαμβάνονταιπόψη τόσο ο θετικός όσο και ο αρνητικός αντίκτυπος. Το εμπόριο συμβάλλει στην αύξηση των επενδύσεων, στην ανάπτυξη και τη δημιουργία θέσεων απασχόλησης, τόσο στην Κοινότητα, όσο και στην Πορτογαλία: 20 % των θέσεων απασχόλησης στην Κοινότητα έχει σχέση με εξαγωγικές δραστηριότητες. Η προσχώρηση της Κίνας στον ΠΟΕ θα δημιουργήσει νέες ευκαιρίες στον κοινοτικό κλάδο παραγωγής κεραμικών προϊόντων δεδομένου ότι στο πλαίσιο της προχώρησης της Κίνας συμφωνήθηκε δασμολογική μείωση για 11 βασικά κεραμικά προϊόντα, από 24,5-35 % σε 10-15 %.

Η αυξημένη ανταγωνιστικότητα θα επηρεάσει ενδεχομένως συγκεκριμένους τομείς οι οποίοι θα οδηγηθούν αναγκαστικά σε εκσυγχρονισμό, με κόστος από την απώλεια θέσεων εργασίας. Το αρνητικό αυτό στοιχείο δύναται να μετριασθεί με την άσκηση ενδεδειγμένης κοινωνικής πολιτικής, περιλαμβανομένων σκελών όπως εκπαίδευση, κατάρτιση, έρευνα και ανάπτυξη καθώς επίσης και πρόβλεψη δικτύων κοινωνικής ασφάλισης. Παρότι δεν προβλέπεται κάποιο ειδικό μέτρο στην προκειμένη περίπτωση σε κοινοτικό επίπεδο, η Πορτογαλία αποτελεί δικαιούχο χώρα του στόχου 1 της κοινοτικής περιφερειακής πολιτικής, η οποία αποσκοπεί σε κοινωνική και οικονομική αναζωογόνηση περιοχών που γνωρίζουν δυσκολίες.

Επιπλέον εάν η βιομηχανία κεραμικών θεωρεί ότι ζημιώνεται σημαντικά λόγω αθέμιτων εμπορικών πρακτικών από τους εξωκοινοτικούς ανταγωνιστές της, όπως π.χ. από εισαγωγές που επιδοτούνται ή αποτελούν αντικείμενο ντάμπινγκ, τότε έχει τη δυνατότητα ναποβάλει καταγγελία στην Επιτροπή. Αυτή, με τη σειρά της θα αρχίσει επίσημη έρευνα για να διαπιστώσει κατά πόσο απαιτείται η λήψη εμπορικών αμυντικών μέτρων.

Σχετικά με την προσεχή είσοδο της Κίνας στον ΠΟΕ, η Επιτροπή κυκλοφόρησε ενημερωτική σημείωση η οποία συζητήθηκε με τα κράτη μέλη στο πλαίσιο της ομάδας εμπορικώνποθέσεων του Συμβουλίου στις 31 Μαΐου 2001, για την εξέταση σειράς ερωτημάτων που έθεσαν τα κράτη μέλη όσον αφορά τις ποσοστώσεις μας εκτός κλωστοϋφαντουργικού τομέα (υποδήματα, κεραμικά, πορσελάνη) σε σχέση με την Κίνα. Στην εν λόγω σημείωση περιλαμβάνονται ιστορικό και πληροφορίες σχετικά με την παρούσα κατάσταση και τις εξελίξεις μετά την προσχώρηση της Κίνας στον ΠΟΕ. Το έγγραφο αυτό είναι διαθέσιμο στην ιστοσελίδα: http://www.cc.cec:8082/comm/trade/bilateral/china/cn200601.htm του διαδικτύου.